Andrius Katinas

Andrius Katinas (g. 1978 m.) – lietuvių šokėjas, choreografas, šiuolaikinio šokio kūrėjas, gyvenantis ir dirbantis Helsinkyje (Suomija), apdovanojimo „Philip Morris Lietuva eskizas“ laureatas (2006 m.).

 Biografija 
Iki šokio studijų Katinas tebuvo šokęs mokyklos diskotekose, sulaukęs šešiolikos – pankų ar sunkiosios muzikos koncertuose. Pasak Katino, vėlyvas įsitraukimas į profesionalųjį šokį jį apsaugojo nuo profesinio fanatizmo ar susitapatinimo su šokiu. Baigė chorinio dirigavimo specialybę. Šokį pasirinko atsitiktinai, daug apie tai negalvodamas.Šiuolaikinio šokio kūrėjas vaikystėje šoko pagal A. Pugačiovos dainas  (Indrė Pavilonytė. Lietuvos rytas, 2013-03-23)
2002 metais Lietuvos muzikos akademijos (LMA) Teatro ir kino fakultete baigė aktorių-šokėjų specialybės bakalauro studijas (Kurso vadovė Anželika Cholina), 2003–2004 metais Suomijos teatro akademijoje – magistro studijas.Andrius Katinas (Biografija, Jennikivela.com inf.)

Nuo 1999 m. dirba kaip atlikėjas, nuo vėliau – ir kaip choreografas.Naujasis Baltijos šokis’14: Work  Didžiausia dėmesį savo choreografinėje veikloje skyrė įvairioms kūrybinio bendradarbiavimo strategijoms. 2001 metais buvo Vyčio Jankausko šokio teatro atlikėjas (Spektaklis „Atsižadėjimas“ sukurtas programai „Lietuvos naujo šokio projektas ‘01“).Spektaklis „Atsižadėjimas“ (Vyčio Jankausko šokio teatras) Su Anželikos Cholinos šokio teatru 2002 metais gastroliavo Šanchajuje. Pirmasis reikšmingesnis spektaklis – kartu su suomių šokėja Maria Saivosalmi kurtas choreografinis duetas „Orphee et Eurydice“ (premjera įvyko 2002 m. festivalyje „Naujasis Baltijos šokis“). 2004 metais Anželikos Cholinos šokio teatras pristatė šokio spektaklį „Mėnesiena“ Lietuvos nacionalinio dramos teatro didžiojoje salėje (choreografai – Maria Saivosalmi ir Andrius Katinas).Moters dienai – šokio spektaklis apie flirtą (2004 02 26, Verslo žinios, Nr. 38, 15 p., Po darbų) 2002 metais Vilniuje, Menų spaustuvėje, sušoko savo spektaklio eskizą projekte „Vilniaus šokio spaustuvė“ (jo metu nuo 1999 metų pristatomi spektakliai ir edukacinė programa supažindina su įvairiomis šokio atmainomis).Nuo šiuolaikinio šokio iki buto  (2002 06 17, Verslo žinios, Nr. 116, 23p., Po darbų) 2003 m. gavo „DanceWeb Europe“ stipendiją.Andrius Katinas: The Last Beauty of the Day (DanceWebEurope.net)

Kartu su Maria Saivosalmi baigę Helsinkio teatro akademijos magistrantūrą, abu šoko ir kūrė Helsinkyje („Dolce“ ir „Balta“ Deaconnes instituto šokio trupei). M. Saivosalmi tapo Helsinkio miesto teatro šiuolaikinio šokio trupės šokėja, o A. Katinas dirbo pedagogo ir choreografo darbą įvairiose trupėse. 2005 metais Vasaros šokio mokykloje „Vilniaus šokio spaustuvėje“ tarp Suomijos ir Lietuvos kursuojanti choreografų pora (Katinas su Saivosalmi) vadovavo Antrajai kūrybinei laboratorijai.Vilniaus šokio spaustuvėje’05 – aukšto lygio šokio seminarai  2005 metų rudenį sukurtas vienaveiksmis šokio spektaklis „The last Beauty of the Day“ (vėliau parodytas „Naujajame Baltijos šokyje ‘06“ gegužės 7 d. Nacionalinio dramos teatro Mažojoje salėje). Jis labai skiriasi nuo ankstesnės A. Katino ir M. Saivosalmi kūrybos. Žanras – „solo dviem“. Jame siekė rasti galimybę vyrui ir moteriai išreikšti skirtingus jausmus. 2007 metais Lietuvoje ir Suomijoje kurianti choreografų pora Andrius Katinas ir Maria Saivosalmi („Collective Revolver“) pristatė Vilniuje ir Helsinkyje kurto spektaklio „Helsinkio sindromas“ premjerą.Lietuviškos premjeros ir pietiečių interpretacijos  (2007 04 27, VŽ savaitgalis, Nr. 17, 4 p.) 2008 metais buvo sukurtas Katino ir Saivosalmi darbas „Prielaidos jaunos moters portretui / Sudie, Ana Karenina“ apie pasirengimą portreto kūrimui, jo ribas, svyravimą tarp sumanyto ir spontaniško, įvardyto ir neįvardijamo.Jaunųjų choreografų vakarai festivalyje „Naujasis Baltijos šokis ’10“ 2013 metų kovo 23 dieną „Menų spaustuvėje“ buvo rodomas suomių trupės „Kind Pepole“ šokio spektaklis „Pradingimas“Maži nepradingstantys atsiminimai (7MD) (atliko A. Katinas ir Leila Kourkia).Pradingimas (Disappearance)  (Šokio spektaklis, anglų kalba (su vertimu). Choreografė, režisierė Jenni Kivelä. Šoka Andrius Katinas, Leila KourkiaJenni Kivelä ir „Kind People” (Suomija))

2012 metų kovo 22-23 dienomis Nacionalinėje M. K. Čiurlionio menų mokykloje seminarus ir improvizacijos ir kūno paruošimo pamokas vedė 9-11 klasių modernaus (šiuolaikinio) šokio specializacijos mokiniams.Seminarai su Andriumi Katinu  2013 metais kartu su Vokietijoje gyvenančia šokio kritike Ingrida Gerbutavičiūte kuravo ir vedė tarptautinio šiuolaikinio šokio festivalio „Naujasis Baltijos šokis ´13" rengtą kritinio rašymo projektą „Šokis žodžiu – ne[w]kritika" (Šiaurės ir Baltijos šalių projekto „Writing Movement" dalį, kurio tikslas – vystyti ir plėsti šokio kritikos žanrą ir bendrą šokio diskursą).Seminaras – mąstyti šokį naujaip  Šiaurės ir Baltijos šalių tinklo „Kedja“ suvažiavime 2013 metais vedė kūrybines dirbtuves šokėjams ir choreografams.Šiaurės ir Baltijos šalių tinklo „Kedja“ suvažiavimas  2013 metais „Menų spaustuvėje“ pristatytas kūrinys „DUO“ dualizmo tema. Katino ir Saara Töyrylä dueto choreografija rėmėsi struktūrizuotos improvizacijos principu. Amerikiečių kompozitorės Leros Auerbach 24 preliudus smuikui ir fortepijonui gyvai atliko Aido Strimaičio smuiko ir Eglės Kasteckaitės fortepijono duetas.„DUO“ – spektaklis, neturintis nei materijos, nei laiko ribų  2014 m. „Naujasis Baltijos šokis '14“ pristatytas „Veikalas“.

2006 m. Vilniaus Menų spaustuvėje vykusios festivalio „Naujasis Baltijos šokis“ dešimtmečio fiestos metu A. Katinas buvo apdovanotas „Philip Morris Lietuva eskizas“ prizu bei autorine skulptūrėle.Pirmasis „Eskizas“ – Andriui Katinui (VŽonline, Verslo žinios, Nr. 90, 16 p., Po darbų – VŽ, 2006 05 11) Andriaus Katino ir jo nuolatinės partnerės Marios Saivosalmi sukurtas spektaklis „The Last Beauty of the Day“ buvo įvertintas kaip vienas inovatyviausių šiuolaikinio šokio darbų, o visa Andriaus Katino veikla kaip atspindinti naujausias pasaulines šiuolaikinio šokio tendencijas.Pirmasis „Eskizas“ – šokėjui ir choreografui A. Katinui 

Pirmiesiems choreografiniams bandymams studijų Lietuvos muzikos ir teatro akademijos metais („Aš, Ji ir Ji“, „SaulėGrąžos“) būdingas lengvas ironiškas humoras. Jis vėliau užleido vietą mąsliam žvilgsniui į žmonių tarpusavio santykius ir vidines būsenas. Andrius Katinas dar yra vadinamas šokio filosofu.„Naujasis Baltijos šokis“ siūlo dienos prekę – paskutinį grožį  (Rūta Šalnaitė, „Naujasis Baltijos šokis“, 2006 m. gegužės 4 d.) Pasak teatro kritikės Vitos Mozūraitės, Katinas linksta į konceptualųjį šokį.Vita Mozūraitė. Dievų įkvėptas šiuolaikinis šokis – senesnis nei fokloras (2011 m.)

 Apdovanojimai 
 2006 m. „Philip Morris Lietuva eskizas“ (10 tūkst. litų prizas) – apdovanojimas šiuolaikinio šokio atlikėjui, choreografui ar trupei už reikšmingiausią metų šiuolaikinio šokio įvykįPirmuoju „Eskizu“ apdovanotas šokėjas ir choreografas Andrius Katinas (Philip Morris Lietuva, 2006.05.10 11:53)

 Šaltiniai 

 Nuorodos 
 Andrius Katinas: WORK – Teaser (Youtube)
 Jenni Kivelä: Katoaminen / Disappearance (treileris) (Youtube)

Kategorija:Lietuvos šiuolaikinio šokio atlikėjai
Kategorija:Lietuvos choreografai
Kategorija:Suomijos menininkai